Imtella' Lulju 7, 2020 - Aġġornata 7 Ta' Lulju, 2020 10:45am Mara Franċiża ta' 63 sena li tgħix Ta' Xbiex weġġgħet gravi wara li ġiet milquta minn vettura fil-Gżira lbieraħ. Il-Pulizija kienet infurmata bl-inċident fi Triq ix-Xatt għall-ħabta tas-12.45 ta' wara nofsinhar. Il-Pulizija tad-Distrett marru fuq il-post fejn irriżulta li l-mara ġiet milquta minn vettura tal-għamla Otokar Kent LF li kienet qed tintsaq minn raġel ta' 37 sena mill-Filippini li jgħix il-Pietà. Il-mara ngħatat l-ewwel għajnuna minn tim mediku u ittieħdet b'ambulanza l-Isptar Mater Dei. L-investigazzjonijiet tal-Pulizija tad-Distrett dwar dan il-każ għadhom għaddejjin.